
82   DR.30.11.2015 

 

 
 

juga amat berharap agar pihak kerajaan dapat menyekat apa-apa kandungan yang boleh 
menggugat negara atau mempengaruhi rakyat Malaysia untuk menyertai kumpulan IS ini.  
Sehubungan dengan itu Tuan Pengerusi, saya menyokong, terima kasih. 

Tuan Pengerusi [Datuk Seri Dr. Ronald Kiandee]:  Yang Berhormat Tumpat. 

 

5.48 ptg. 

Dato’ Kamarudin bin Jaffar [Tumpat]:  Terima kasih Tuan Pengerusi, saya ingin 
bercakap ringkas sahaja berkenaan dengan Kementerian Pertahanan ini iaitu yang 
menyinggung berkaitan dengan Dasar Baru - 090100.  Apa yang saya ingin sentuh telah 
sedikit sebanyak disentuh oleh rakan saya daripada Yang Berhormat Kuala Selangor.  Tuan 
Pengerusi, sebagaimana yang kita dengar tadi, Laut China Selatan adalah merupakan 
salah satu tempat di rantau ini yang memperlihatkan pergolakan ketenteraan yang begitu 
hangat.   

Oleh sebab itu beberapa kali usaha oleh Kementerian Luar dan Kementerian 
Pertahanan bersama-sama dengan rakan-rakan khususnya dalam ASEAN kerana ia 
melibatkan tuntutan rantau atau kawasan yang melibatkan negara China dan juga negara-
negara Vietnam, Filipina, Malaysia, Brunei, tetapi ianya tidak berjaya. 

■1750 

 Di pihak yang lain, negara China masih terus aktif dan akhir-akhir ini bukan 
sekadar menuntut kawasan itu, lautan itu sebagai lautan dan kawasan mereka tetapi mula 
membina beberapa jenis binaan-binaan di lautan tersebut. Akhir sekali pergolakannya ialah 
bahawa pada awal bulan November ini telah berlaku mesyuarat di kalangan Menteri-
menteri Pertahanan ASEAN yang disertai oleh wakil Negara China dan wakil Amerika 
Syarikat. Di pertemuan ataupun mesyuarat tersebut pun tidak boleh bersetuju untuk 
mengeluarkan kenyataan bersama kerana China mendesak supaya isu tuntutan mereka itu 
tidak disebut dalam kenyataan bersama itu. 

 Apa yang saya hendak tanya sebagaimana mungkin disebutkan juga tadi ialah 
apakah pendirian Malaysia tentang tuntutan ini? Adakah kita ingin menekankan lagi dan 
tidak bergantung pada perjanjian ataupun keputusan bersama dalam pertemuan-pertemuan 
seperti ini sebab kita baca bahawa negara Vietnam dan negara Filipina telah mula 
mengambil pendirian bahawa mereka akan memperjuangkan hak tuntutan ini secara 
sendirian jika gagal ia dilakukan melalui ASEAN.  

 Keduanya, berkaitan dengan isu ini selepas sidang ASEAN itu, Setiausaha 
Pertahanan Amerika Syarikat Ashton Carter telah menggunakan kemudahan ketenteraan 
Amerika Syarikat melalui kapal pembawa kapal terbang, aircraft carrier nya untuk melawat 
kawasan yang dituntut oleh China ini. Sebagaimana dilaporkan, Menteri Pertahanan kita 
mengikuti bersama dalam lawatan tersebut menumpang kapal perang Amerika Syarikat.   

 Soalan saya, adakah ini tindakan yang bijak? Kita hak kita, tuntutan kita, bumi kita.  
Bertentangan dengan tuntutan oleh negara China. Kita tumpang kapal perang Amerika 
Syarikat untuk melawat kawasan yang juga kita tuntut itu. Sebaik-baiknya kita bukan tak 
ada kapal perang, tak sebesar aircraft carrier USS Theodore Roosevelt itu pun, adalah 
kapal juga.  Pergilah dengan kapal kita, buktikan bahawa sebagaimana kita negara yang 
berdaulat, merdeka dan sebagainya, kita lawat, ziarah dan memberi mesej bahawa 
Malaysia ada pegangan, ada pendirian dan ingin memperjuangkan hak kita secara kita, 
bukan dengan menumpang kekuasaan negara lain. Ini bertentangan dengan dasar luar kita 
yang kita anuti iaitu memastikan bahawa negara dan kuasa-kuasa besar tidak campur 
tangan dalam politik dalam negara dan rantau ASEAN ini Tuan Pengerusi.   

 Keduanya ialah berkaitan dengan pergolakan di Syria. Dalam minggu ini, Parlimen 
British Westminster telah membahaskan dan menerima penerangan oleh Perdana Menteri 
Cameron yang mengatakan bahawa dan yang meminta Parlimen British untuk memberi 
persetujuan untuk negara Britain menyerang secara langsung negara Syria, khususnya 
untuk menghapuskan apa yang dipanggil IS ini. Parlimen British belum lagi mengundi.  



juga amat berharap agar pihak kerajaan dapat menyekat apa-apa kandungan yang boleh menggugat negara atau mempengaruhi rakyat Malaysia untuk menyertai kumpulan IS ini. Sehubungan dengan itu Tuan Pengerusi, saya menyokong, terima kasih. Tuan Pengerusi [Datuk Seri Dr. Ronald Kiandee]: Yang Berhormat Tumpat. 5.48 ptg. Dato' Kamarudin bin Jaffar [Tumpat]: Terima kasih Tuan Pengerusi, saya ingin bercakap ringkas sahaja berkenaan dengan Kementerian Pertahanan ini iaitu yang menyinggung berkaitan dengan Dasar Baru- 090100. Apa yang saya ingin sentuh telah sedikit sebanyak disentuh oleh rakan saya daripada Yang Berhormat Kuala Selangor. Tuan Pengerusi, sebagaimana yang kita dengar tadi, Laut China Selatan adalah merupakan salah satu tempat di rantau ini yang memperlihatkan pergolakan ketenteraan yang begitu hangat. Oleh sebab itu beberapa kali usaha oleh Kementerian Luar dan Kementerian Pertahanan bersama-sama dengan rakan-rakan khususnya dalam ASEAN kerana ia melibatkan tuntutan rantau atau kawasan yang melibatkan negara China dan juga negara- negara Vietnam, Filipina, Malaysia, Brunei, tetapi ianya tidak berjaya. #1750 Di pihak yang lain, negara China masih terus aktif dan akhir-akhir ini bukan sekadar menuntut kawasan itu, lautan itu sebagai lautan dan kawasan mereka tetapi mula membina beberapa jenis binaan-binaan di lautan tersebut. Akhir sekali pergolakannya ialah bahawa pada awal bulan November ini telah berlaku mesyuarat di kalangan Menteri- menteri Pertahanan ASEAN yang disertai oleh wakil Negara China dan wakil Amerika Syarikat. Di pertemuan ataupun mesyuarat tersebut pun tidak boleh bersetuju untuk mengeluarkan kenyataan bersama kerana China mendesak supaya isu tuntutan mereka itu tidak disebut dalam kenyataan bersama itu. Apa yang saya hendak tanya sebagaimana mungkin disebutkan juga tadi ialah apakah pendirian Malaysia tentang tuntutan ini? Adakah kita ingin menekankan lagi dan tidak bergantung pada perjanjian ataupun keputusan bersama dalam pertemuan-pertemuan seperti ini sebab kita baca bahawa negara Vietnam dan negara Filipina telah mula mengambil pendirian bahawa mereka akan memperjuangkan hak tuntutan ini secara sendirian jika gagal ia dilakukan melalui ASEAN. Keduanya, berkaitan dengan isu ini selepas sidang ASEAN itu, Setiausaha Pertahanan Amerika Syarikat Ashton Carter telah menggunakan kemudahan ketenteraan Amerika Syarikat melalui kapal pembawa kapal terbang, aircraft carrier nya untuk melawat kawasan yang dituntut oleh China ini. Sebagaimana dilaporkan, Menteri Pertahanan kita mengikuti bersama dalam lawatan tersebut menumpang kapal perang Amerika Syarikat. Soalan saya, adakah ini tindakan yang bijak? Kita hak kita, tuntutan kita, bumi kita. Bertentangan dengan tuntutan oleh negara China. Kita tumpang kapal perang Amerika Syarikat untuk melawat kawasan yang juga kita tuntut itu. Sebaik-baiknya kita bukan tak ada kapal perang, tak sebesar aircraft carrier USS Theodore Roosevelt itu pun, adalah kapal juga. Pergilah dengan kapal kita, buktikan bahawa sebagaimana kita negara yang berdaulat, merdeka dan sebagainya, kita lawat, ziarah dan memberi mesej bahawa Malaysia ada pegangan, ada pendirian dan ingin memperjuangkan hak kita secara kita, bukan dengan menumpang kekuasaan negara lain. Ini bertentangan dengan dasar luar kita yang kita anuti iaitu memastikan bahawa negara dan kuasa-kuasa besar tidak campur tangan dalam politik dalam negara dan rantau ASEAN ini Tuan Pengerusi. Keduanya ialah berkaitan dengan pergolakan di Syria. Dalam minggu ini, Parlimen British Westminster telah membahaskan dan menerima penerangan oleh Perdana Menteri Cameron yang mengatakan bahawa dan yang meminta Parlimen British untuk memberi persetujuan untuk negara Britain menyerang secara langsung negara Syria, khususnya untuk menghapuskan apa yang dipanggil IS ini. Parlimen British belum lagi mengundi.